Futeból

Futeból, kolokialmente koñesidu hanesan bola, mak desportu ekipa ida-ne'ebé envolve tebe bola. Ekipa rua mak halimar, ida-idak ho jogadór na'in sanulu-resin-ida. Sira halimar iha rai-luan rectangular ida-ne'ebé hanaran kampu. Dalan ida-ne'ebé ekipa ida manán iha jogu mak hodi hetan golu barak liu duke ekipa seluk. Jogu ne'e hala'o durante minutu 90, ho to'o minutu 45 (la inklui tempu para). Ne'e mak desportu ne'ebé populár liu iha mundu.

Futeból mak governadu husi FIFA. FIFA iha konfederasaun kontinentál neen: AFC, CAF, CONCACAF, CONMEBOL, OFC no UEFA.

Kupa Mundial FIFA no Kupa Mundial Feto FIFA mak turnamentu boot liu iha mundu. Bola mós mosu iha eventu desportivu internasionál sira seluk, inklui Olímpiku Veraun. Kupa Mundial FIFA mak eventu desportivu ne'ebé haree liu iha mundu.